Dagens preken går inn i en prekenserie om de syv dødssynder, med tilsvarende dyder

Dagens synd er fråtseri og dyden er måtehold.

Vi leser fra Lukas 5, 27-32

**7** Deretter gikk Jesus ut. Da fikk han se en toller som het Levi. Han satt på tollboden. Jesus sa til ham: «Følg meg!» **28** Og han reiste seg, forlot alt og fulgte ham. **29** Levi holdt et stort selskap for ham hjemme hos seg, og en hel del tollere og andre var sammen med dem til bords. **30** Fariseerne og de skriftlærde blant dem murret og sa til disiplene: «Hvorfor spiser og drikker dere sammen med tollere og syndere?» **31** Men Jesus svarte dem: «Det er ikke de friske som trenger lege, men de syke. **32** Jeg er ikke kommet for å kalle rettferdige, men syndere til omvendelse.»

Vi møter Jesus i en situasjon hvor han på en måte blir anklagd for fråtsing. Kanskje ikke like lett å høre i denne korte avsnittet. Her blir han jo anklagd for hvem han spiser med: tollere og syndere. Og i antikk kultur handlet et måltid mye mer om mat. Spiste du med noen så anerkjente du din gjest, og du sa med denne handlingen at vi har felleskap med hverandre.

Men litt lenger ut i denne disputten mellom skriftlærde og Jesus, blir både Jesus og hans disipler anklagd for å spise og drikke for mye. Se på Johannes og hans disipler, de faster, men dere spiser og drikker.

Så ja, Jesus driver å fråtser litt her… eller?

Kanskje denne lille hendelsen kan vise oss noe av det komplekse og vanskelige med fråtsing og måtehold.

Så hva er fråtsing? I utgangspunktet handler det om å spise for mye. Selve ordet stammer fra fra middelnedertysk *vrasen*, *vratzen*; beslektet med tysk *fressen* 'ete'. Altså fråtsing kommer fra å spise, og det å spise for mye.

Og dette med å overspise eller drikker for mye har i mange kulturer vært sett på som noe negativ. Et gammelt eksempel har vi fra Ordspråkene 23, 20-21:

Vær ikke blant dem som drikker seg fulle på vin  
          og fråtser i kjøtt.            
   For drankeren og fråtseren blir fattige,  
          den søvndrukne blir kledd i filler.

Og vi må jo kunne si at vi lever i en tid preget av fråtsing. Vi spiser for mye.

WHO anslår at under 9 prosent av verdens befolkning nå er undervektige – nesten 40 prosent av verdens befolkning – er overvektige. Av disse har over 13 prosent fedme

 Her vises det til at om 27 år vil 22 prosent av verdens befolkning være ekstremt overvektig.

Forskerne fant at i USA vil antallet ekstremt overvektige øke fra 39 prosent i 2017 til 55 prosent i 2045. I Storbritannia vil antallet øke fra 32 til 48 prosent

Og dette bringer med seg enorme utfordinger med sykdommer og lidelser og diabetesrammede fra 10,2 til 12,6 prosent. (se: <https://forskning.no/overvekt/antallet-ekstremt-overvektige-verden-over-vil-oke-kraftig/266805>

Så har vi måtehold, som er liksom motgiften mot denne vanskelige fråtsingen.

På samme måte som fråtsing har vært en utfordring for mennesket i årtusener, så har måtehold vært en anerkjent som noe godt og viktig. Måtehold: evnen å modere seg, ikke ta alt på en gang, ro det hele ned har vært diskutert siden Platon. I antikk gresk filosofi har det måtehold vært sett på som en kardinaldyd. Måtehold er viktig i jødisk filosofi og buddhistisk tankegang. Det er akkurat som menneske alltid har trengt å moderer seg.

Ja, er det egentlig noe nytt under solen?

Tja, både ja og nei. Nei, fordi mennesket alltid har slitt med denne balansegangen mellom fråtsing og måtehold.

Ja, det er noe nytt, i hvert fall noe som stadig endres.

Jeg tror vi har en jobb å kjenne både fråtsing og måtehold igjen. Vi må skjele, og prøve å identifisere disse vanskelige greiene. Ja, faktisk prøve å navngi hva som foregår.

Og nå rører vi igjen episoden med Jesus og fariseerne. Det var noe mer som forgikk, noe de skriftlærde ikke klarte å se eller å sette ord på.

**Identifisere:**

Den irske poeten og teologen Pádraig Ó Tuama, skriver godt om viktigheten av å gi navn til alt rundt. I boken «In the Shelter- finding a home in the world» snakker han hele tiden hvordan vi kan tørre å navngi, å identifisere virkeligheten. De gode, og de vonde tingene. Ofte tør vi ikke å sette navn. Ved å gi ting et navn så skaper vi en relasjon. Ofte trenger vi tid, kanskje hjelp til å navngi, til å identifisere, språkligjøre å bli kjent med livene våres.

Og det er vil jeg påstå er faktisk veldig viktig. Fordi vi trenger å sette navn på disse vanskelig tinge. Vi trenger å si Hei, slik er det. Vi trenger å identifisere noe så vanskelig som en dødsynd og dyd.

Hvorfor det?

Fordi fråtsing er den del av vår kultur, vår hverdag. Ved å sette navn på dette så kan vi også kjenne vår relasjon til fråtsing og vår relasjon til måtehold.

Vi hørte fra Salme 32: å lenge jeg tidde, ble mine knokler tæret bort mens jeg stønnet hele dagen.

Men det er vanskelig. Hvorfor det? Jo fordi, begge ordene er ladet med en stor pekefinger.

To perspektiver:

Vanskelig å forstå den fråtsing vi er en del av:

Både et individ og et system

Nobel fredsprisvinner: Deni Mukwege: « Når du kjører din el-bil, bruker din smarttelefon eller beundrer dine smykker, tenk et øyeblikk over den menneskelige kostnaden fremstillingen av disse gjenstandene har. Det minste vi som forbrukere kan gjøre er å insistere på at disse produktene fremstilles på en slik måte at menneskeverdet ivaretas.»

Fråtsing handler ikke bare om mat. Det kan gjerne handle om ting, om Iphoner, biler og andre duppitetter.

Thomas Hylland Eriksen skriver i boken Storeulvsyndromet:

Vi lever i paradiset, men likevel klager vi. Levealderen er høyere enn noen gang. Vi jobber mindre og er sunnere enn tidligere generasjoner. Vi kan spise den maten vi vil, høre på den musikken vi vil, lese hva vi vil. Alle har minst én måned ferie i året. Likevel er vi ikke fornøyde. Studier tyder faktisk på at livskvaliteten har sunket siden 1950-årene. Overfloden har altså ikke gjort oss lykkelige . det gode liv er noe helt annet enn det vi later som.

Og så det andre perspektivet: Vi må indentifisere nåden!

Vi hørte fra 1.Peters brev:

Gjengjeld ikke ondt med ondt eller hån med hån. Nei, velsign heller, for dere er kalt til å arve velsignelse. 1.Peter

Det er ikke nok å bøte på fråtsingen med måtehold. Vi trenger nåden rundt det hele. Da kan vi identifisere noe dypere, og vi kan også bli satt fri til å skape et nytt liv, en ny relasjon.

Fordi det er det som skjer på denne festen med Jesus!

Jesus sier til de skriftlærde: dere setter ord på feil ting. Dere identifisere denne festen som noe feil. Dere ser fråtsing, men her skapes det nytt liv. De skriftlærde ser kun feil relasjoner: tollere og syndere, men ….

Jesus viser de nåden. Her er det fest, men også legedom, her spiser vi sammen og drikker sammen, og her skapes nytt liv.

Nåden finner alltid noe vakkert, uansett.

«Grace finds goodness in evertyhing, grace finds beauty in ugly things». Bono fra U2.